MÓRÁGY KÖZSÉG ÖNKORMÁNYZAT
Képviselő-testülete

Szám: Mo/60-10/2024.
J E G Y Z Ő K Ö N Y V

Készült: Mórágy Község Önkormányzat Képviselő-testületének 2024. október 4-én 9.00 órakor a Községházán megtartott alakuló ülésén.

Jelen vannak: Glöckner Henrik polgármester, Berde Béla, Horváth Dániel, Illés Béla, Mezei Balázs képviselő (5fő)

Tanácskozási joggal megjelent: Filczinger Ágnes jegyző

Jegyzőkönyvvezető: Tenczlingerné Füle Mária jegyzői megbízott

Meghívott vendég: Forray Anett Helyi Választási Bizottság elnöke 

Glöckner Henrik polgármester köszöntötte a képviselő-testület tagjait és a meghívottakat. Megállapította, hogy a testület határozatképes, az ülést megnyitotta. 

Napirend előtt:
Mórágy község Helyi Választási Bizottságának tájékoztatója a 2024. június 9-i önkormányzati választások eredményéről
Előadó: Forray Anett Helyi Választási Bizottság elnöke
Polgármester eskütétele
Képviselő-testület tagjainak eskütétele

Glöckner Henrik polgármester felkérte Forray Anettet a HVB elnökét, hogy ismertesse a 2024. június 9-én megtartott önkormányzati választás eredményét.

Forray Anett a HVB elnöke, ismerteti a polgármester- és az egyéni listás választás eredményeit. A HVB elnöke minden megválasztott képviselőnek és a polgármesternek gratulál, és eredményes munkát kíván, majd felkéri a polgármestert, hogy az Mötv. 63. §-ában előírt esküt tegye le.
A polgármester a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 63. §-ában előírt esküt letette. A HVB elnöke felkéri a polgármestert az esküokmány aláírására.

Forray Anett HVB elnök felkéri a képviselőket, hogy az esküjüket tegyék le.

A megválasztott önkormányzati képviselők az Mötv. 28.§. (3) bekezdése értelmében esküt tettek az Mötv. 1. melléklete szerinti szöveggel, majd aláírták az esküokmányt.

A polgármester megköszönte Forray Anett HVB elnök közreműködését. 

Forray Anett a HVB elnöke eltávozott az ülésről.

Glöckner Henrik polgármester javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján – egyhangúlag, 5 igen szavazattal – az alábbi napirendi pontokat fogadta el:

1. A Szervezeti és Működési Szabályzatról szóló 12/2013. (IX.27.) önkormányzati rendelet módosítása (51. sz. előterjesztés)
Előterjesztő: Glöckner Henrik polgármester

2. Ügyrendi Bizottság tagjainak megválasztása (szóbeli előterjesztés)
Előterjesztő: Glöckner Henrik polgármester

3. Alpolgármester megválasztása (szóbeli előterjesztés)
Előterjesztő: Glöckner Henrik polgármester 

4. Polgármester tiszteletdíjának és költségtérítésének megállapítása (52. sz. előterjesztés)
Előterjesztő: Ügyrendi Bizottság elnöke 

5. Alpolgármester tiszteletdíjának és költségtérítésének megállapítása (53. sz. előterjesztés)
Előterjesztő: Glöckner Henrik polgármester 

6. Önkormányzati képviselő delegálása Mórágy Község Önkormányzata részvételével működő társulási tanácsokba (szóbeli előterjesztés)
Előterjesztő: Glöckner Henrik polgármester 

7. Tájékoztató vagyonnyilatkozat-tételi kötelezettségről (54. sz. előterjesztés)
Előterjesztő: Filczinger Ágnes jegyző 

8. Tájékoztató az önkormányzati képviselőkre vonatkozó méltatlansági szabályokról (55. sz. előterjesztés)
Előterjesztő: Filczinger Ágnes jegyző

9. Tájékoztató az önkormányzati képviselőkre vonatkozó összeférhetetlenségi esetekről (56. sz. előterjesztés)
Előterjesztő: Filczinger Ágnes jegyző

10. Tájékoztató a képviselők kötelező képzéséről (57. sz. előterjesztés)
Előterjesztő: Filczinger Ágnes jegyző

11. Közmeghallgatás időpontjának meghatározása (szóbeli előterjesztés)
Előterjesztő: Glöckner Henrik polgármester 

12. Döntés Magyar Posta Zrt-vel kötendő szerződésről (szóbeli előterjesztés)
Előterjesztő: Glöckner Henrik polgármester 





Napirendi pontok tárgyalása:
[bookmark: _Hlk177994626]
1. A Szervezeti és Működési Szabályzatról szóló 12/2013. (IX.27.) önkormányzati rendelet módosítása (51. sz. előterjesztés)
Előterjesztő: Glöckner Henrik polgármester

Az írásos anyagot a képviselők előzetesen megkapták. Glöckner Henrik polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet-tervezetről.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő rendeletet alkotta meg:

Mórágy Község Önkormányzata Képviselő-testületének
6/2024. (X.4.) önkormányzati rendelete
Mórágy Község Önkormányzatának 
Szervezeti és Működési Szabályzatáról szóló 12/2013. (IX.27.) önkormányzati rendeletének módosításáról
 (A rendelet a jegyzőkönyvhöz mellékelve)

Glöckner Henrik polgármester a szavazás után szünetet rendel el, felkéri a jegyzőt, hogy a szünetben a rendeletet hirdesse ki.

Szünet után.

2. Ügyrendi Bizottság tagjainak megválasztása (szóbeli előterjesztés)
Előterjesztő: Glöckner Henrik polgármester

Glöckner Henrik polgármester azt javasolja, hogy a képviselő-testület a korábbi bizottsági struktúrát tartsa meg és az SZSZM-ben meghatározott Ügyrendi Bizottság tagjait válassza meg. A polgármester javaslatot tesz az Ügyrendi Bizottság elnökére Illés Béla személyében, és tagjaira Horváth Dániel és Mezei Balázs képviselők személyében. 

Az érintettek mindegyike elfogadja a jelölést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról:

…/2024.(X.4.) Képviselő-testületi határozat
az Ügyrendi Bizottság tagjainak megválasztásáról

Mórágy Község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 57. §. (1) bekezdése alapján az Ügyrendi Bizottság elnökének Illés Béla képviselőt, tagjainak Horváth Dániel képviselőt és Mezei Balázs képviselőt választotta meg.

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 1 tartózkodással az alábbi határozatot hozza:

81/2024.(X.4.) Képviselő-testületi határozat
az Ügyrendi Bizottság tagjainak megválasztásáról

Mórágy Község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 57. §. (1) bekezdése alapján az Ügyrendi Bizottság elnökének Illés Béla képviselőt, tagjainak Horváth Dániel képviselőt és Mezei Balázs képviselőt választotta meg.

Határidő: azonnal
3. Alpolgármester megválasztása (szóbeli előterjesztés)
Előterjesztő: Glöckner Henrik polgármester 

Glöckner Henrik polgármester Berde Béla képviselőt javasolja társadalmi megbízatású alpolgármesternek.

Illés Béla képviselő elmondta, hogy ő elfogadja, hogy a polgármester nem a legtöbb szavazatot kapott képviselőt választja maga mellé, mert ez bizalmi kérdés. Csak szeretné, hogy ez jogilag is rendben legyen, mert szerinte nem szerencsés, hogy a polgármester a munkáltató, mivel az alpolgármester-jelölt önkormányzati dolgozó.

Glöckner Henrik polgármester elmondta, hogy alapos mérlegelés után ez volt a legészszerűbb és leglogikusabb döntés, önálló feladata az alpolgármesternek nincs, csak ha a polgármester akadályoztatva van. Nincs jogi akadálya annak, hogy az alpolgármester önkormányzati dolgozó legyen. 

Glöckner Henrik polgármester megkéri az Ügyrendi Bizottság elnökét, hogy a titkos szavazást bonyolítsa le. A szavazás lebonyolításának időtartamára szünetet rendel el.

Szünet után.

Illés Béla az Ügyrendi bizottság elnöke ismerteti az alpolgármesterválasztás eredményét: az alakuló ülésen jelen van 5 képviselő, a leadott szavazatok alapján megállapítható, hogy a választás érvényes és eredményes volt. Társadalmi megbízatású alpolgármester Berde Béla 5 érvényes és 0 érvénytelen szavazattal.

A Képviselő-testület a titkos szavazás alapján az alábbi határozatot hozza:

82/2024.(X.4.) Képviselő-testületi határozat
az alpolgármester választásról

Mórágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 74. § (1) bekezdése alapján Berde Bélát társadalmi megbízatású alpolgármesterré megválasztotta.




4. Polgármester tiszteletdíjának és költségtérítésének megállapítása (52. sz. előterjesztés)
Előterjesztő: Ügyrendi Bizottság elnöke 

Az írásbeli előterjesztést a képviselők előzetesen megkapták, Illés Béla az Ügyrendi Bizottság elnöke röviden ismerteti azt.

A képviselők részéről a napirendi ponttal kapcsolatban egyéb kérdés, hozzászólás nem hangzott el, az Ügyrendi Bizottság elnöke szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 1 tartózkodással a következő határozatot hozta:

83/2024.(X.4.) Képviselő-testületi határozat
a polgármester tiszteletdíjáról

Mórágy Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 71. § (4) bekezdésében kapott hatáskörében eljárva, figyelemmel a törvény 71. § (2) és (5) bekezdésében foglaltakra Glöckner Henrik polgármester tiszteletdíját 2024. október 1. napjától 325.000,- Ft/hó összegben állapítja meg.

A képviselő-testület felkéri a jegyzőt a szükséges intézkedések megtételére.

Határidő: azonnal
Felelős: Filczinger Ágnes jegyző
Végrehajtásért felelős: Tenczlingerné Füle Mária jegyzői megbízott
Határozatról értesül: Magyar Államkincstár
		          BKÖH Mórágyi Kirendeltségének gazdálkodási főelőadója

84/2024.(X.4.) Képviselő-testületi határozat
a polgármester költségtérítéséről

Mórágy Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján Glöckner Henrik polgármester költségtérítését 2024. október 1. napjától 48.750,- Ft/hó összegben állapítja meg.

A képviselő-testület felkéri a jegyzőt a szükséges intézkedések megtételére.

Határidő: azonnal
Felelős: Filczinger Ágnes jegyző
Végrehajtásért felelős: Tenczlingerné Füle Mária jegyzői megbízott
Határozatról értesül: Magyar Államkincstár
		          BKÖH Mórágyi Kirendeltségének gazdálkodási főelőadója

5. Alpolgármester tiszteletdíjának és költségtérítésének megállapítása (53. sz. előterjesztés)
Előterjesztő: Glöckner Henrik polgármester 

Az írásbeli előterjesztést a képviselők előzetesen megkapták, Glöckner Henrik polgármester röviden ismerteti azt. Berde Béla alpolgármester részére 70.000 Ft tiszteletdíj megállapítását javasolja.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 igen szavazattal, 0 nem szavazattal, 1 tartózkodással a következő határozatot hozta:

85/2024.(X.4.) Képviselő-testületi határozat
az alpolgármester tiszteletdíjáról

Mórágy Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 80. § (2) bekezdésében kapott hatáskörében eljárva, Berde Béla alpolgármester tiszteletdíját 2024. október 4. napjától 70.000,- Ft/hó összegben állapítja meg.

A képviselő-testület felkéri a jegyzőt a szükséges intézkedések megtételére.

Határidő: azonnal
Felelős: Filczinger Ágnes jegyző
Végrehajtásért felelős: Tenczlingerné Füle Mária jegyzői megbízott
Határozatról értesül: Magyar Államkincstár
		          BKÖH Mórágyi Kirendeltségének gazdálkodási főelőadója

86/2024.(X.4.) Képviselő-testületi határozat
az alpolgármester költségtérítéséről

Mórágy Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 80. § (3) bekezdése alapján Berde Béla alpolgármester költségtérítését 2024. október 4. napjától 10.500,- Ft/hó összegben állapítja meg.

A képviselő-testület felkéri a jegyzőt a szükséges intézkedések megtételére.

Határidő: azonnal
Felelős: Filczinger Ágnes jegyző
Végrehajtásért felelős: Tenczlingerné Füle Mária jegyzői megbízott
Határozatról értesül: Magyar Államkincstár
		          BKÖH Mórágyi Kirendeltségének gazdálkodási főelőadója

6. Önkormányzati képviselő delegálása Mórágy Község Önkormányzata részvételével működő társulási tanácsokba (szóbeli előterjesztés)
Előterjesztő: Glöckner Henrik polgármester 

Glöckner Henrik polgármester ismerteti, hogy az Mötv. 94. §. (2) bekezdése alapján valamennyi társulásba a társulási tanácsot a társult önkormányzatok képviselő-testületei által delegált tagok alkotják. Mórágy Község Önkormányzata a következő társulások tagja: Társadalmi Ellenőrző Tájékoztató Társulás, Völgységi Önkormányzatok Társulása, Cikói Hulladékgazdálkodási Társulás, Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás.

A képviselők a polgármestert javasolják delegált tagnak minden társulásba.

A képviselők részéről a napirendi ponttal kapcsolatban egyéb kérdés, hozzászólás nem hangzott 
el, a polgármester szavazást rendelt el az alábbi határozati javaslatról:

…/2024.(X.4.) Képviselő-testületi határozat
Mórágy Község Önkormányzat részvételével működő társulásokba való delegálásról

Mórágy Község Önkormányzatának képviselő-testülete Magyarország helyi önkormányzatairól szóló 2011. évi CLXXXIX. törvény 94.§ (2) bekezdése alapján a Mórágy Község Önkormányzat részvételével működő valamennyi társulásba Mórágy község képviseletére Glöckner Henrik polgármestert delegálja.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással az alábbi határozatot hozza:

87/2024.(X.4.) Képviselő-testületi határozat
Mórágy Község Önkormányzat részvételével működő társulásokba való delegálásról

Mórágy Község Önkormányzatának képviselő-testülete Magyarország helyi önkormányzatairól szóló 2011. évi CLXXXIX. törvény 94.§ (2) bekezdése alapján a Mórágy Község Önkormányzat részvételével működő valamennyi társulásba Mórágy község képviseletére Glöckner Henrik polgármestert delegálja.


Határidő: azonnal
Felelős: Tenczlingerné Füle Mária (határozat megküldéséért)
Határozatról értesülnek. Társulások munkaszervezet vezetői

7. Tájékoztató vagyonnyilatkozat-tételi kötelezettségről (54. sz. előterjesztés)
Előterjesztő: Filczinger Ágnes jegyző 
Az írásbeli előterjesztést a képviselők előzetesen megkapták, Filczinger Ágnes jegyző röviden ismerteti azt.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

88/2024.(X.4.) Képviselő-testületi határozat
a vagyonnyilatkozat-tételi kötelezettségről szóló tájékoztató elfogadásáról

Mórágy Község Önkormányzat Képviselő-testülete az elhangzott tájékoztatást megértette és tudomásul vette, elfogadja a vagyonnyilatkozat-tételi kötelezettségről szóló tájékoztatást. 

8. Tájékoztató az önkormányzati képviselőkre vonatkozó méltatlansági szabályokról (55. sz. előterjesztés)
Előterjesztő: Filczinger Ágnes jegyző

Az írásbeli előterjesztést a képviselők előzetesen megkapták, Filczinger Ágnes jegyző röviden ismerteti azt.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

89/2024.(X.4.) Képviselő-testületi határozat
a méltatlansági szabályokról szóló tájékoztató elfogadásáról

Mórágy Község Önkormányzata Képviselő-testülete az elhangzott tájékoztatást megértette és tudomásul vette, elfogadja a méltatlansági szabályokról szóló tájékoztatást.

9. Tájékoztató az önkormányzati képviselőkre vonatkozó összeférhetetlenségi esetekről (56. sz. előterjesztés)
Előterjesztő: Filczinger Ágnes jegyző

Az írásbeli előterjesztést a képviselők előzetesen megkapták, Filczinger Ágnes jegyző röviden ismerteti azt.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

90/2024.(X.4.) Képviselő-testületi határozat
az összeférhetetlenségi esetekről szóló tájékoztató elfogadásáról

Mórágy Község Önkormányzata Képviselő-testülete az elhangzott tájékoztatást megértette és tudomásul vette, elfogadja a tájékoztatást az önkormányzati képviselőkre vonatkozó összeférhetetlenségi esetekről.

10. Tájékoztató a képviselők kötelező képzéséről (57. sz. előterjesztés)
Előterjesztő: Filczinger Ágnes jegyző

Az írásbeli előterjesztést a képviselők előzetesen megkapták, Filczinger Ágnes jegyző röviden ismerteti azt.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

91/2024.(X.4.) Képviselő-testületi határozat
a képviselők kötelező képzéséről szóló tájékoztató elfogadásáról

Mórágy Község Önkormányzat Képviselő-testülete az elhangzott tájékoztatást megértette és tudomásul vette, elfogadja a kötelező képzésen való részvételről szóló tájékoztatást.

11. Közmeghallgatás időpontjának meghatározása (szóbeli előterjesztés)
Előterjesztő: Glöckner Henrik polgármester 

Glöckner Henrik polgármester elmondta, hogy a törvényi előírásoknak megfelelően meg kellene határozni a közmeghallgatás időpontját. Az ő javaslata a 2024. november 14. 17 óra. 

A képviselők a javaslattal egyetértettek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról:

/2024.(X.4.) Képviselő-testületi határozat
Közmeghallgatás időpontjának meghatározásáról
Mórágy Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. 54. §-ában foglaltakra figyelemmel, 2024. november 14 -én 17 órai kezdettel közmeghallgatást tart a mórágyi Művelődési Ház nagytermében az alábbi napirendi pontokkal:
1. Tájékoztató az önkormányzat 2024. évi tevékenységéről
1. Egyebek (észrevételek, hozzászólások)

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

92/2023.(X.4.) Képviselő-testületi határozat
Közmeghallgatás időpontjának meghatározásáról
Mórágy Község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. 54. §-ában foglaltakra figyelemmel, 2024. november 14-én 17 órai kezdettel közmeghallgatást tart a mórágyi Művelődési Ház nagytermében az alábbi napirendi pontokkal:
1. Tájékoztató az önkormányzat 2024. évi tevékenységéről
2. Egyebek (észrevételek, hozzászólások)

Határidő: 2024. október 30. - lakosság értesítésére
Felelős: Glöckner Henrik polgármester
Határozattal értesítendő: lakosság hirdetmény útján

12. Döntés a Magyar Posta Zrt-vel kötendő szerződésről (szóbeli előterjesztés)
Előterjesztő: Glöckner Henrik polgármester 

Glöckner Henrik polgármester elmondta, hogy megérkezett a Magyar Posta Zrt-vel kötendő szerződés, melyet a képviselők előzetesen megkaptak. Kérte, hogy mondják el véleményüket a szerződéssel kapcsolatban.

Illés Béla képviselő elmondta, hogy szerinte sok ellentmondás van a szerződésben, például a képzéssel kapcsolatban először azt írja szerződés, hogy a képzésért nem kell fizetni, aztán azt, hogy 150.000 Ft.  Előírja a szerződés a festést és az akadálymentesítést, olyan költségeket hárítanak ránk, amiket eddig ők viseltek, most pedig a szerződésben átruházták ránk. A szolgáltatásért kapott összegeket százalékos arányban tartalmazza a szerződés, és így ezt nem tudja kiszámolni.

Tenczlingerné Füle Mária jegyzői megbízott elmondja, hogy a helyettesítő postás oktatási költségét a Magyar Posta Zrt. fizeti, amennyiben az Önkormányzat szerződést szeg, abban az esetben kell ezt az oktatási költséget, mely 150.000 Ft visszatéríteni. A szolgáltatásért kétféle jutalék illetheti meg az Önkormányzatot, a havi forgalmi jutalék, amennyiben ez az összeg nem éri el a mindenkori minimálbér bruttó összegét a Magyar Posta Zrt kiegészítő jutalékot fizet az Önkormányzatnak.

Glöckner Henrik polgármester elmondta, hogy a Magyar Posta Zrt. kapcsolattartója Szemes Norbert két alkalommal is Mórágyon járt, megtekintette a helyiséget, amelyben a szolgáltatás működni fog, és mindent rendben talált, a helyiséget megfelelőnek ítélte meg.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról:

…/2024. (X.4.) Képviselő-testületi határozat
a Magyar Posta Zrt-vel kötendő szerződésről

Mórágy Község Önkormányzatának Képviselő-testülete jóváhagyja a Magyar Posta és a Mórágy Község Önkormányzat között kötendő „Közreműködői szerződés postai és egyéb tevékenység ellátására” tárgyú, jelen határozat mellékletét képező szerződés megkötését. 

Felhatalmazza a polgármestert a szerződés aláírására.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

93/2024. (X.4.) Képviselő-testületi határozat
a Magyar Posta Zrt-vel kötendő szerződésről

Mórágy Község Önkormányzatának Képviselő-testülete jóváhagyja a Magyar Posta és a Mórágy Község Önkormányzat között kötendő „Közreműködői szerződés postai és egyéb tevékenység ellátására” tárgyú, jelen határozat mellékletét képező szerződés megkötését.

Felhatalmazza a polgármestert a szerződés aláírására.

Határidő: 2024. október 7.
Felelős: Glöckner Henrik polgármester

13. Egyebek
- Döntés Mórágy község Településtervének elkészítésével kapcsolatos partnerségi egyeztetés lezárásáról

Glöckner Henrik polgármester elmondta, hogy a Településterv készítésének egyik fontos állomása, a partnerségi egyeztetés lefolytatása lezárult. Ennek keretében az E-TÉR egyeztető felületen, illetve a honlapon közzétett dokumentumra lehetett a partnereknek észrevételt tenni. A partnerek részéről észrevétel nem érkezett. A partnerségi egyeztetést testületi döntéssel kell lezárni. A polgármester kérte a képviselőket, hogy mondják el véleményüket.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról:

…/2024. (X.4.) Képviselő-testületi határozat
Mórágy község Településtervének elkészítése során lefolytatott partnerségi egyeztetésről

Mórágy Község Önkormányzata Képviselő-testülete Mórágy község Településtervének elkészítése kapcsán lefolytatott partnerségi egyeztetésről az alábbi határozatot hozza:

1. Mórágy Község Önkormányzata Képviselő-testülete a Településterv késztése során lefolytatott partnerségi egyeztetése során beérkezett véleményeket megismerte, az egyeztetést lezárja.

2. Mórágy Község Önkormányzata Képviselő-testülete felkéri a polgármestert, hogy az állami főépítésznél kezdeményezze a végső szakmai véleményezési szakaszt.

Határidő: azonnal
Felelős: Glöckner Henrik polgármester

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

94/2024. (X.4.) Képviselő-testületi határozat
Mórágy község Településtervének elkészítése során lefolytatott partnerségi egyeztetésről

Mórágy Község Önkormányzata Képviselő-testülete Mórágy község Településtervének elkészítése kapcsán lefolytatott partnerségi egyeztetésről az alábbi határozatot hozza:

1. Mórágy Község Önkormányzata Képviselő-testülete a Településterv késztése során lefolytatott partnerségi egyeztetése során beérkezett véleményeket megismerte, az egyeztetést lezárja.

2. Mórágy Község Önkormányzata Képviselő-testülete felkéri a polgármestert, hogy az állami főépítésznél kezdeményezze a végső szakmai véleményezési szakaszt.

Határidő: azonnal
Felelős: Glöckner Henrik polgármester


A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 10 óra 15 perckor bezárja.


Kmft.




Glöckner Henrik 					    Filczinger Ágnes
  	   polgármester						jegyző

